Viešintos
Viešintos – miestelis Anykščių rajono savivaldybėje, šalia kelio  175  Pagojė–Sedeikiai–Viešintos–Nociūnai . Seniūnijos ir seniūnaitijos centras. Stovi Viešintų Šv. arkangelo Mykolo bažnyčia (pastatyta 1906 m.), veikia Viešintų pagrindinė mokykla-daugiafunkcis centras, biblioteka (nuo 1952 m.), paštas (LT-29039), kraštotyrininko Povilo Jurkšo etnografinis muziejus, veikia Klojimo teatras. Išlikęs vėjo malūnas (1923 m.). Miestelyje 1970 m. pastatyta Anykščių radijo televizijos stotis.